## Principper for styrket fokus på bæredygtighed i folkeskolen

**Baggrund**

Danmarks Lærerforening er en synlig medspiller i kampen for et demokratisk og bæredygtigt samfund. Foreningen arbejder som en del af fagbevægelsen lokalt, nationalt og internationalt for at sikre menneskers fremtidige levevilkår og eksistens, og for at politiske beslutninger om grøn omstilling og bæredygtighed er socialt retfærdige. Danmarks Lærerforening arbejder for grøn omstilling og bæredygtighed sammen med medlemmer, forskere og andre interessenter og understøtter, at lærerne kan inddrage grøn omstilling og bæredygtighed i deres professionelle virke[[1]](#footnote-1).

Det udmønter sig konkret i følgende principper for foreningens arbejde:

**Principper for styrket fokus på bæredygtighed i folkeskolen**

1. Bæredygtighed skal være en del af den almene dannelse i folkeskolen.

Bæredygtighed skal være en del af hele skolens virke, i måden vi tænker og måden vi agerer.

1. Der skal skærpet fokus på formålsparagraffen og undervisning om bæredygtighed, der bidrager til elevernes forståelse for menneskets samspil med naturen og giver dem forståelse for andre lande og kulturer
2. Skoler skal have adgang til grønne fysiske læringsrum, så undervisning om bæredygtighed bliver praksisnær og anvendelsesorienteret.
3. Undervisning om bæredygtighed kræver et tværfagligt blik, der inddrager flere fagligheder. Bæredygtighed skal derfor indskrives i et tværgående tema i forenklede fælles mål.
4. Lærerne skal have tidssvarende materialer og viden om bæredygtighed.

Det kan fx være opkvalificeringsforløb for lærerne, så de kan varetage undervisning i bæredygtig udvikling. Det betyder et fokus på tværfaglighed og styrkelse af elevernes handlekompetencer.

1. Undervisning i bæredygtighed skal gå hånd i hånd med et bæredygtigt fysiske miljø på skolerne.

Vedtaget i Hovedstyrelsen 16.-17.december 2021

1. Danmarks Lærerforenings principprogram [↑](#footnote-ref-1)